joelniklaus/EU_Wikipedias huggingface dataset:
Tukums I

Tukums I vai Tukums 1 ir viena no divām Tukuma dzelzceļa stacijām līnijā Torņakalns—Tukums II. Tajā pietur visi maršruta Rīga—Tukums II elektrovilcieni, bet dažiem reisiem no Rīgas šeit ir galapunkts. Stacija atrodas Tukuma austrumu daļā, netālu no tās (otrpus Dzelzceļa ielai) atrodas Tukuma autoosta. Stacijas sliežu ceļus šķērso Jelgavas ielas (P98) pārbrauktuve. Stacijā darbojas biļešu kase.

Vēsture 
1877. gada 21. septembrī tika atklāta dzelzceļa līnija Rīga—Tukums. Šajā gadā tika arī uzcelta Tukuma dzelzceļa stacija. Kad pēc vairāk kā 20 gadiem Tukumā uzbūvēja otru staciju jaunajā līnijā Ventspils—Maskava, sākotnējo staciju sāka saukt par Tukuma I jeb Tukuma Austrumu staciju, kas atbilst stacijas atrašanās vietai Tukuma pilsētā. Pirmā pasaules kara laikā stacijā izcēlās ugunsgrēks, kas pamatīgi izpostīja staciju, tomēr jau pēc Brīvības cīņām tā tika atjaunota. No 1962. gada līdz 1980. gadiem stacijas ēkās atradās arī autoosta ar tās kasēm.

Mūsdienas 
Virzienā no Rīgas stacija Tukums I atrodas pēc dzelzceļa stacijas Milzkalne (Engures novads), bet nākamā pēc tās ir otra Tukuma stacija Tukums II. Tukums I stacija atrodas Dzelzceļa ielā.

Lielākoties šai stacijā piestāj elektrovilcieni, kas kursē no dzelzceļa stacijas Rīgā līdz Tukuma II stacijai. Pēc 2009. gada pavasara datiem no Rīgas uz Tukumu II un atpakaļ kursē trīspadsmit elektrovilcienu reisi un viens dīzeļvilciena reiss.

2008. gada septembrī tika atjaunota vilcienu kustība maršrutā Rīga—Ventspils, kas bija pārtraukta 2001. gadā. Šajā maršrutā kursēja dīzeļvilciens, kas pietur arī stacijā Tukums I. No rīta dīzeļvilciens kursēja uz Rīgu, bet vakarā — atpakaļ. Satiksme uz Ventspili pārtraukta 2010. gada 22. februārī.

Lielāko dienas daļu stacijā darbojas viena kase, tomēr no rītiem strādā divas kases. Blakus stacijai atrodas divi peroni. Sliežu ceļš stacijā sadalās no viena trijos. Uz ziemeļiem no Tukums I stacijas pasažieru ēkas atrodas taksometru pieturvieta. Nedaudz tālāk, Dzelzceļa ielas otrā pusē atrodas arī Tukuma autoosta. Ēkā atrodas ne tikai kases, bet arī dzelzceļu apkalpojošās struktūrvienības.

Lai gan stacijā ir 3 ceļi, no tiem elektrificēts ir tikai viens ceļš- stacijas ēkai tuvākais.

2013. gadā uzsākti stacijas remontdarbi.

Attēlu galerija

Piezīmes un atsauces

Ārējās saites 
 Tukuma dzelzceļa stacija
 Rekonstruētā Tukuma stacija (foto)
 

Transports Tukumā
Dzelzceļa stacijas Latvijā
Dzelzceļa līnijas Torņakalns—Tukums II stacijas un pieturas punkti
Pūmipons Adunjadēts

Pūmipons Adunjadēts (, , —) bija  Taizemes karalis un valsts galva. Publiski tika dēvēts par "Diženo" (มหาราช, Maharaja), kā arī bija zināms kā Rama IX. Atrodoties tronī kopš , viņš bija pasaulē pašlaik visilgāk valdošais valsts līderis un visilgāk valdošais monarhs Taizemes vēsturē.

Atsauces 

1927. gadā dzimušie
2016. gadā mirušie
Čakri dinastija
Taizemes monarhi
Mahidolu dzimta
Ar Olimpisko ordeni apbalvotie
Ar Suvorova ordeni apbalvotie (PSRS)
Ar Krizantēmas ordeni apbalvotie
Princis Alberts

Saksijas, Koburgas un Gotas princis Alberts (dzimis , miris ) bija Lielbritānijas un Īrijas apvienotās karalistes karalienes Viktorijas vīrs.

Alberts ir dzimis netālu no Koburgas, Vācijā. Viņš bija Ernsta I, Saksijas-Koburgas un Gotas hercoga, un Saksijas-Gotas-Anhaltes Luīzes dēls. Viņš bija gudrs bērns. Albertam patika zinātne, lasīšana un matemātika.

Alberts apprecēja karalieni Viktoriju, savu māsīcu, . Kāzas notika Sentdžeimsa pilī, vienā no karalienes apmešanās vietām Londonā. Albertam un Viktorijai bija deviņi bērni. Alberta mīļākais bērns bija pirmdzimtā Viktorija, kas vēlāk kļuva par Prūsijas karalieni.

Sākotnēji Alberta personība neizraisīja angļu sabiedrības simpātijas viņa vāciskās izcelšanās dēļ. Tomēr pakāpeniski Alberta intelekts, strādīgums un pašcieņa palīdzēja viņam iekarot ievērojamu lomu Anglijas zinātniskā un sociālā progresa jomā. Ar viņa personību saistīta karaļnama aktīva iejaukšanās cīņā pret nabadzību, izglītības reformas  un pat verdzības noliegums visā pasaulē. Pastāv uzskats, ka tieši prasmīgās Alberta ietekmes rezultātā Viktorija sāka daudz veiksmīgāk sadarboties ar parlamentu, tādējādi pilnveidojot konstitucionālo monarhiju.

 Albertam izdevies modernizēt karaļnama finanšu sistēmu, atbalstīt strādājošo algu celšanu, brīvo tirdzniecību un likumdošanas sakārtošanu. Par spīti pēru palātas iebildumiem, atzīstot Alberta darbību 1857. gadā, karaliene Viktorija beidzot piešķīra vīram prinča konsorta titulu, uz kuru viņš cerēja jau sākotnēji. Būdams progresīvo un relatīvi liberālo ideju atbalstītājs, Alberts nevis tikai ievadīja reformas universitāšu izglītības sistēmā, labklājības celšanā un verdzības apkarošanā, viņam bija arī īpaša interese par zinātnes un mākslas izmantošanu rūpniecībā. Alberta visplašāk pazīstamais sasniegums ir pirmā lielā Vispasaules izstāde 1851. gadā Londonā, kurai tika uzcelta Haidparkā Kristāla pils, izcēlās no pasākuma, kuru Alberts vadīja kopš 1843. gada – Ikgadējām Mākslu Sabiedrības izstādēm. Lai veiktu šo grandiozo pasākumu, Alberts personīgi piedalījās projekta izstrādāšanā un realizācijā, spītējot Lordu palātas iebildumiem.

Laikā, kad Eiropu pāršalca 1848. gada revolūciju vilnis, Anglijai tas gāja secen un tur bija arī Alberta neapšaubāms ieguldījums, jo, būdams Darba cilvēku dzīves apstākļu uzlabošanas biedrības prezidents, viņš publiski pauda uzskatus par monarhu sūtību atbalstīt un izglītot tos, kam dzīvē klājas grūti. Alberta lielākās aizraušanās bija arhitektūra un zemkopība. Viņš personīgi projektēja vairāku, patlaban slavenu karaļnama piļu pārbūvēšanu, bet ienākumi, kas bija gūti Vispasaules izstādes rezultātā, ļāva dibināt muzejus, koncertzāles un bibliotēkas.

Alberta pāragrā nāve izraisīja dziļas skumjas un ilgstošas sēras Viktorijā, bet viņa veiksmīgā darbība joprojām tiek godāta Alberthallē un vairāku dabas elementu nosaukšanā viņa vārdā.

Ārējās saites 

1819. gadā dzimušie
1861. gadā mirušie
Bavārijā dzimušie
Apvienotās Karalistes prinči
Saksijas-Koburgas un Gotas dzimta
Hasanals Bolkiahs

Hasanals Bolkiahs Muizadins Vadaulahs (; dzimis ) ir pašreizējais Brunejas sultāns. Valda no 1967. gada pēc tēva, Brunejas sultāna Omara Ali Saufudina III nāves un ir viņa vecākais dēls. Līdz 1984. gadam, kad Bruneja ieguva neatkarību, tā bija Lielbritānijas protektorāts. Brunejas ekonomika balstās uz naftas un gāzes ieguvi, bet Brunejas sultāns ir pasaules bagātāko cilvēku skaitā.

Mācījies vidusskolā Kualalumpurā. Studēja Sandhērstā, bet atgriezās Brunejā, to nepabeidzis.

Pazīstams kā retu automobiļu kolekcionārs. Tiek lēsts, ka sultāna kolekcijā ir virs 3000 automašīnām, no tām ap 500 "Rolls-Royce" markas auto. Neskatoties uz sultāna ekstravaganto dzīvesveidu, arī Brunejas iedzīvotājiem tiek daļa no valsts bagātībām - valstī ir bezmaksas izglītība un medicīniskā aprūpe, kā arī gandrīz nav nodokļu.

Ārējās saites 

1946. gadā dzimušie
Brunejas sultāni
Bolkiahu dinastija
Pašreizējie valstu vadītāji
Valdošie monarhi
Auto kolekcionāri
Ar Krizantēmas ordeni apbalvotie
Krūmu suns

Krūmu suns (Speothos venaticus) ir suņu dzimtas plēsējs. Tā ir krūmu suņu ģints (Speothos) vienīgā izdzīvojusī suga. Ir zināms, ka krūmu suņu ģintī bija vēl viena suga, kas mūsdienās ir izmirusi — Speothos pacivorus.

Tas ir sastopams Dienvidamerikā un Centrālajā Amerikā, tādās valstīs kā Panama, Kolumbija, Venecuēla, Bolīvija, Peru (uz rietumiem no Andiem), Ekvadora, Gajāna, Paragvaja, Argentīnas ziemeļaustrumi un Brazīlija. Lai arī teritorija ir liela, tas ir ļoti rets dzīvnieks.

Spāņvalodīgajās valstīs krūmu suni sauc arī par etiķa suni (perro vinagre) jeb etiķa zorro (zorro vinagre) , kā arī par ūdens suni (perro de agua) un krūmu suni (perro de monte). Spāņu valodā "lapsa" ir "zorro".

Izskats 

Krūmu suņa ķermeņa garums ir 55—75 cm, astes garums 13 cm, svars 5—7 kg. Krūmu suņa kājas un purns ir relatīvi īsi salīdzinot ar citiem suņu cilts dzīvniekiem. Tā augstums skaustā ir 25—30 cm.
Krūmu sunim ir mīksts, pagarš, rudi brūns kažoks, tā galva, kakla augšpuse, mugura un kuplā, bet īsā aste ir iesarkani ruda. Vēders, pakakle, zods ir tumšāks par muguru, dažreiz pakakle ir muguras krāsā. Astes gals un kājas ir tumši brūnas vai melnas.

Krūmu suņa dzerokļi tāpat kā hiēnsuņiem un sarkanajiem suņiem ir veidoti tādā veidā, lai lielā ātrumā un daudzumā varētu sagrauzt kaulus. Krūmu sunim tāpat kā īsausu zorro starp pirkstiem ir peldplēves, tādēļ tie ir labi peldētāji. Tie var arī nirt un peldēt zem ūdens. Krūmu suņiem ir vāja redze.

Ieradumi 
Krūmu suns medī dienas laikā, tam patīk mitras pļavas un tropu lietus meži. Tas visbiežāk medī līdzenumu pakas (Cuniculus paca), kas ir palieli grauzēji, sarkanos akuči (Myoprocta acouchis) un agutus (Agouti). Lai arī reizēm krūmu suns medī vienatnē, tas parasti medī barā, kas sastāv no 10—12 suņiem. Tādā veidā tie kopīgi var nomedīt lielākus dzīvniekus, kā kapibaras un Nandu strausus. Krūmu suņi ir vissabiedriskākie Dienvidamerikas suņu dzimtas pārstāvji. Savā starpā tie visu laiku sasmilkstās.

Krūmu suns, midzeņa iekārtošanai, izmanto dabiskas alas un padziļinājumus. Grūsnības periods ilgst 63 dienas, parasti piedzimst līdz 6 tumši pelēkiem kucēniem. Māte mazuļus zīda apmēram 8 nedēļas. Pieaudzis krūmu suns ir apmēram viena gada vecumā. Tas dzīvo līdz 10 gadiem.

Sistemātika 
Krūmu sunim (Speothos venaticus) ir 3 pasugas:
 Speothos venaticus panamensis — sastopams Panamā.
 Speothos venaticus venaticus — sastopams Ekvadorā, Kolumbijā, Venecuēlā, Surinamē, Gvinejā, Brazīlijā, Peru, Paragvajā, Argentīnā un Bolīvijā.
 Speothos venaticus wingei — sastopams Brazīlijas dienvidaustrumos.

Atsauces

Ārējās saites 
 https://web.archive.org/web/20081205033939/http://www.arkive.org/bush-dog/speothos-venaticus/
 http://www.digimorph.org/specimens/Speothos_venaticus/
 https://web.archive.org/web/20061109173904/http://www.lioncrusher.com/animal.asp?animal=8
 http://www.bioone.org/doi/pdf/10.1644/783.1?cookieSet=1

Suņu dzimta
Dienvidamerikas fauna
Andi
Žambilas apgabals

Žambilas apgabals () ir viens no Kazahstānas apgabaliem. Tā galvaspilsēta ir Taraza. Pagabala dzīvo 1 000 000 iedzīvotāju, pašā pilsētā 335 100. Apgabals robežojas ar Kirgizstānu un ir netālu no Uzbekistānas. Apgabals robežojas arī ar trīs citiem Kazahstānas apgabaliem — Karaghandi, Dienvidkazahstānas un Almati apgabalu. Tā platība ir 144 200 kvadrātkilometru. Apgabala ziemeļaustrumos atrodas Balhašs. Apgabalu un tā galvaspilsētu Padomju periodā nosauca kazahu akina (tautas muzikanta) Žambila Žabajeva vārdā.

Atsauces
Andruss Ansips

Andruss Ansips (; dzimis ) ir Igaunijas politiķis. Bijis Igaunijas premjerministrs, Igaunijas Reformu partijas () priekšsēdētājs. Šobrīd ir Eiropas Savienības komisārs digitālā tirgus jautājumos.

Laikā no 1998. līdz 2004. gadam Ansips bija Tartu pilsētas mērs. 2004. gadā kļuva par Igaunijas ekomisko jautājumu un komunikāciju ministru, amatā atradies līdz 2005. gada aprīlim. Pēc tam, kad Juhans Partss pameta Igaunijas premjerministra amatu, šajā amatā nokļuva Ansips, kas amatu saglabāja līdz 2014. gada martam (kopumā vadījis trīs valdības). 2014. gada Eiropas Parlamenta vēlēšanās ticis ievēlēts Eiropas Parlamentā. Vēlāk kļuva par ES komisāru digitālā tirgus jautājumos Žana Kloda Junkera komisijā.

Ārējās saites 

 Oficiālā biogrāfija 

1956. gadā dzimušie
Igaunijas politiķi
Igaunijas premjerministri
Tartu mēri
Igaunijas liberāļi
PSKP biedri
Tartu Universitātes absolventi
Cilvēki no Tartu
Igaunijas uzņēmēji
Triju Zvaigžņu ordeņa lielvirsnieki
Tartu dzimušie
Ukraiņi

Ukraiņi (; [ukrɑˈjinʲtsʲi]) ir austrumslāvu tauta un Ukrainas pamatiedzīvotāji (vairāk nekā 75% valsts iedzīvotāju).

Ukraiņu diaspora 
2,9 miljoni ukraiņu dzīvo Krievijas Federācijā, bet 2,1 miljoni — Ziemeļamerikā (1,2 miljoni Kanādā un 890 tūkstoši ASV). Samērā daudz ukraiņu dzīvo arī Brazīlijā (400 000), Kazahstānā (aptuveni 500 000), Moldovā (450 000), Polijā (aptuveni 250 000 līdz 300 000), Portugālē (100 000), Slovākijā (55 000) arī Apvienotajā karalistē, Austrālijā, Vācijā, Rumānijā un Latvijā.

Ukraiņi Latvijā 

Latviešu valodā līdz Pirmajam pasaules karam Krievijas Impērijas ukraiņus parasti dēvēja par mazkrieviem, bet Austroungārijas ukraiņus Galīcijā, Bukovinā un Aizkarpatos uzskatīja par atsevišķu ukraiņu tautas daļu un dēvēja par rutēņiem jeb rusīniem. Latvijā sākotnēji vienlaikus lietoja visus trīs apzīmējumus — ukraiņi, mazkrievi un rutēņi.

1911. gadā Rīgas Latviešu biedrības izdotajā Konversācijas vārdnīcā rakstīts, ka viņiem ir „melni mati, tumšas acis, ass deguns, sausnējas miesas — tādus visbiežāki sastopam mazkrievus”, [..] „pēc dabas aizvien priecīgi, bezrūpīgi, mīl omulību un komfortu, pret svešiem, sevišķi poļiem un lielkrieviem, stipri noslēgti, neuzticīgi. Mazkrievam ir mūžīgi dzejiska sajūsma.”

Mūsdienās 
Ukraiņu skaits Latvijā strauji palielinājās pēc Otrā pasaules kara, kad uz Latvijas PSR strādāt nosūtīja tūkstošiem ukraiņu, un tā uzskatāma par nesenas migrācijas ceļā izveidojušos mazākumtautību. Pēc Latvijas neatkarības atjaunošanas ukraiņu skaits strauji samazinājās, bet Krievijas 2022. gada iebrukuma laikā Ukrainā atkal palielinājās bēgļu pieplūduma dēļ.

Ukraiņu skaita izmaiņas Latvijā (1897—2011) pēc tautas skaitīšanu datiem:

Latvijā ukraiņi ir trešā lielākā mazākumtautība pēc krieviem un baltkrieviem:

Rīgā darbojas ukraiņu sabiedriskās organizācijas Dnipro, “Latvijas ukraiņu savienība” un Latvijas ukraiņu kongress, nodibināti ukraiņu kultūras centri Ventspilī, Rēzeknē, Liepājā, Vangažos un Daugavpilī. Līdz 2004. gadam naturalizējušies bija tikai 16,3 % Latvijas ukraiņu, iepretī 47,4 % krievu un 27,3 % baltkrievu.

Atsauces

Ārējās saites 

Ukrainas tautas
Krievijas tautas
Eiropas tautas
Slāvu tautas
Latvijas mazākumtautības
Kizilordas apgabals

Kizilordas apgabals () ir viens no Kazahstānas apgabaliem. Tā galvaspilsēta ir Kizilorda ar 157 400 iedzīvotajiem. Pašā apgabalā ir 590 000 iedzīvotāju. Citas ievērojamas apdzīvotas vietas ir Araļska, Eitekebija un Krievijas administrētā Baikonira, kurā atrodas Baikonuras kosmodroms. Apgabals robežojas ar Uzbekistānu un trim citiem Kazahstānas apgabaliem — Aktebes, Karaghandi un Dienvidkazahstānas apgabalu. Kizilordas apgabalu šķērso no Tiaņšaņa plūstošā Sirdarja. Kopēja apgabala platība ir 226 000 kvadrātkilometri.
Andrjus Kubiļus

Andrjus Kubiļus (; dzimis  Viļņā, Lietuvā) ir Lietuvas politiķis, Lietuvas premjerministrs no 1999. gada novembra līdz 2000. gada novembrim, kā arī no 2008. gada decembra līdz 2012. gada novembrim. Konservatīvās politiskās partijas Tēvijas savienība — Lietuvas Kristīgie demokrāti priekšsēdētājs.

Dzimis Viļņā literatūras kritiķu ģimenē. Studējis fiziku Viļņas Universitātē. Bijis aktīvs neatkarības kustības "Sajūdis" biedrs.

Atsauces

Ārējās saites 

 Andrjus Kubiļus Seima vietnē
 Andrjus Kubiļus blogs

1956. gadā dzimušie
Cilvēki no Viļņas
Lietuvas fiziķi
Seima deputāti
Lietuvas premjerministri
Viļņas Universitātes absolventi
Tebra

Tebra ir Sakas labā satekupe Dienvidkurzemes novadā. Iztek no Podnieku ezera Kalvenes pagastā. Upes tecējuma lielākā daļa atrodas Rietumkursas augstienē (Bandavas pauguraine un Apriķu līdzenums), lejtece Piejūras zemienē. Upes vidustecē izteikta ieleja, kas sasniedz 10 - 20 m dziļumu. Daudz dīķu. Aizputē ierīkota ūdenskrātuve (Dzirnavdīķis). Saplūstot ar Durbi izveido Sakas upi.

Lielākās apdzīvotās vietas krastos: Aizpute, Štakeldanga, Apriķi. Upi šķērso autoceļš P112.

Pietekas

Avoti 
 

Dienvidkurzemes novada upes
Aizputes novada upes
Pāvilostas novada upes

Aizputes pagasts
Aizpute
Constellation (programma)

Constellation (no  "zvaigznājs") bija nerealizēta NASA kosmosa programma, kuras mērķis būtu cilvēku pastāvīga atgriešanās uz Mēness un to nogādāšana uz Marsa. Tāpat programma ietvēra vairākas starpplanētu robotmisijas un pilnveidota uz zemes bāzēta nodrošinājuma izstrādi, ar mērķi veicināt pamatmērķu realizāciju. Constellation  iniciēja ASV prezidents Dž. Bušs, vēršoties pie nācijas ar valsts kosmiskās poltikas redzējumu (Vision of Space Exploration .)

 prezidents Baraks Obama paziņoja, ka tiks pārtraukts NASA plāns cilvēkiem atgriezties uz Mēnesi līdz 2020. gadam finansiālu apsvērumu dēļ.

Programmas infrastruktūra ietvēra vienreiz izmantojamus kosmiskos nesējus Ares I (pirmā pakāpe izmatojama vairākkārt) pilotējamu lidojumu nodrošināšanai un Ares V, kurš paredzēts kravu līdz 188 t nogādāšanai zemā orbītā (vai līdz 71 t trajektorijā uz Mēnesi). Par pilotējamo kosmosa kuģi izvēlēts Lockheed Martin izstrādātais Orion, Mēness ekspedīcijas modulis — Altair. Orion un Altair nogādāšanai uz Mēnesi bija paredzēts izstrādāt raķešpakāpi Earth Departure Stage.

 notika pirmais starts programmā: Ares I-X, Ares I nesēja pirmās darba pakāpes suborbitāls izmēģinājuma lidojums ar četru segmentu SRM (analogs Space Shuttle ekspluatējamajiem cietās degvielas starta paātrinātājiem), inertu piekto segmentu un augšējās pakāpes maketu.

Pirmais pilotējamais lidojums bija plānots 2014. gada martā, kad būtu jānogādā orbītā kosmosa kuģis Orion 2 ar diviem astronautiem. Piezemēšanās misijas beigās plānota Edvardsa GKS bāzē, Kalifornijā.

Pirmais smagā nesēja testa lidojums Ares V-Y bija plānots 2018.gada jūnijā.

Cilvēka atgriešanās uz Mēness Constellation ietvaros bija paredzēta līdz 2020. gadam, izsēšanās uz Marsa — līdz 2030. gadam.

Skatīt arī 
 Constellation lidojumu saraksts

Atsauces 

ASV kosmiskā programma
Constellation lidojumu saraksts

2006.gada oktobrī NASA publicēja lidojumu saraksta uzmetumu visām NASA proggrammas Constellation misijām līdz 2019.gadam. Saraksts tika pārstrādāts 2007. un 2008.gados, un pēdējā versija ir šāda:

Constellation lidojumu saraksts

Lidojuma pārtraukšanas pacelšanās laikā izmēģinājumu saraksts 
Orion Lidojuma pārtraukšanas izmēģinājuma paātrinātāja (Orion Abort Test Booster, ATB) testa lidojumi, līdzīgi Little Joe II izmēģinājumiem Apollo laikmetā. Šajās misijās tiks pārbaudīti kuģa Orion formas un masas makets (angl. boilerplate) un avārijas glābšanas raķešsistēma.

Lidojuma pārtraukšanas uz zemes izmēģinājumu saraksts 
Kosmosa kuģa Orion Kuģa pacelšanās glābšanas sistēmas paredzētie izmēģinājumi uz starta platformas.

Ārējās saites 
 Official Constellation NASA Web Site
 A Schedule of the Constellation Missions 

Constellation
Latviešu Radio

Latviešu Radio bija komercradiostacija, kas raidīja Latvijā. Tā atskaņoja populārākās dziesmas latviešu valodā, kas tapušas pēc Latvijas neatkarības atjaunošanas 1991. gadā. Programmas muzikālā daļa sastāv tikai no populārākās Latvijā tapušās mūzikas latviešu valodā. Radiostacija savu darbību uzsāka 2008. gada 9. oktobrī un darbojās 3 gadus, līdz 2011. gada 26. novembrī tika pārdēvēta par Radio Super FM. 

5 gadus vēlāk, kad atjaunināja mājaslapu EHR un dabūja jaunus interneta Radiostacijas, tostarp EHR Latviešu Hiti, pēdējā laikā kļuva populārs un 2021. gada Oktobrī pirmoreizi parādījas FM frekvences, bet tikai Ventspilī un pārvalda SIA “EHR Russkie Hiti”, tad 2022.gada sākumā pievienojās Rēzeknē. Šoks bijis kad nopirka radio XO FM un nolēma aizvietot radiostaciju Latviešu Hiti, un tā notika 2022.gada 20.jūnijā, bet tieši leģendārajā frekvencē 101 FM Rīgā. 

Latviešu Radio līdzās European Hit Radio un Krievijas Hiti ietilpa mediju grupā "Super FM", kas bija valstī lielākā komercradiostaciju grupa, kas ar 29 raidītāju tīklu visā Latvijā katru nedēļu aptvēra turpat 500 000 klausītāju.

Apraide 
Radiostacijas apraide 2011. gada novembrī.

Autorraidījumi 
 Latviešu Radio Top 20
 Doremi Top 10
 Latviešu Klubu Mūzikas Stunda
 Latviešu Radio Jaunumi

Piezīmes un atsauces

Piezīmes

Atsauces

Ārējās saites 
 Latviešu Radio oficiālā mājaslapa
 Latviešu Radio TOP 20

Latvijas radio stacijas
Deivids Nivens

Deivids Nivens (; dzimis , miris ) bija britu izcelsmes ASV kinoaktieris.

Saņēmis Amerikas Kinoakadēmijas balvu kā labākais aktieris galvenajā lomā par lomu filmā Separate Tables 1958. gadā. Apmēram piecdesmit gadus strādājis Holivudā, tipiskais ampluā — angļu aristokrāts ar tauriņu ap kaklu un rozi svārku atlokā.

Dzimis Londonā militārpersonas ģimenē. Tēvs krita Pirmā pasaules kara Gallipoli kaujā. Studēja Sandhērstā. Dienēja Maltā un Duvrā. Trīsdesmito gadu sākumā pameta armiju un devās uz Holivudu, kur iesākumā apmetās pie Erola Flinna. Līdz Otrajam pasaules karam spēlēja epizodiskas lomas.

Sākoties Otrajam pasaules karam, atgriezās Anglijā un pieteicās dienestam armijā. Kara laikā viņa dieninieks bija Pīters Ustinovs. Dienēja ienaidnieka rekognoscēšanas karaspēka daļā. Kā aktieris piedalījās vairākās kara laika filmās. Vēlāk intervijās nekad nepieminēja kara laika pieredzi, teikdams, ka tie, kuri apraksta karu, parasti tajā nav bijuši.

Pēc kara atgriezās Holivudā. Pazīstamākās Nivena lomas ir Fileass Fogs 1956. gada filmā "80 dienās apkārt zemeslodei" un galvenā loma 1963. gada filmā "Rozā pantera" (The Pink Panther).

Ārējās saites 

1910. gadā dzimušie
1983. gadā mirušie
Londonā dzimušie
Angļu kinoaktieri
Amerikāņu kinoaktieri
Kinoakadēmijas balvas ieguvēji aktieri
Zelta globusa balvas ieguvēji
Gabions

Gabions (no  — 'liels būris') ir dažādas formas tilpuma ar dažādas frakcijas smiltīm, šķembām un akmeņiem piepildīts pīts karkass vai kaste, kas ļauj ātri uzbūvēt nostiprinošas pretnobrukumu būves: stāvu zemes nogāžu nostiprināšanai ceļu būvē uzbērumos un ieraktnēs; dambju, terašu nostiprināšanai; inženierkomunikāciju aizsardzībai (cauruļvadi, kabeļi) ūdenstilpēs; militāro fortifikāciju. Mūsdienās gabionu karkasus pin no cinkotām metāla stieplēm, var izmantot arī citus materiālus.

Visbiežāk gabionus izmanto, lai pasargātu ūdenstilpju krastus no erozijas. Ar gabioniem tiek veidotas plūdu barjeras, lai pasargātu atsevišķus objektus no ūdens straumes. Latvijā, piemēram, gabioni ir uzstādīti Pāvilostas jūrmalā, lai pasargātu krastu no izskalošanas. No gabioniem viegli var veidot dekoratīvas terases dārzos vai parkos.

Atšķirībā no vienkārša akmeņu bēruma, gabioniem ir vairākas priekšrocības. Tos var izveidot dažādās formās, tie paliek kompakti pēc grunts nosēšanās vai ūdens iedarbības. Krievijā gabionu konstrukcijām ir izstrādāts speciāls standarts. 
Viduslaikos gabionus izmantoja nocietinājumos, lielgabalu apkalpju aizsardzībai. Tos veidoja no apaļiem pītiem karkasiem, kuriem bija vaļēja apakša un augša, piepildot karkasus ar zemi vai smiltīm. Tukšos karkasus varēja viegli transportēt, īpaši, ja tos pagatavoja dažādu izmēru, lai tie ietilptu viens otrā.

Gabionu attēlu galerija

Skatīt arī 
Hesco bastions

Atsauces 

Dzelzceļa infrastruktūra
Celtniecības materiāli
Ģeotehniskā inženierija
Nocietinājumi
Ainavu arhitektūra
Inženierceltniecība
Brazīlijas zorro

Brazīlijas zorro (Pseudalopex vetulus) ir suņu dzimtas (Canidae) zorro ģints (Pseudalopex) plēsējs.

Vārds "zorro" spāņu valodā nozīmē "lapsa". Lai arī šos dzīvniekus mēdz saukt par lapsām, tie pieder pie suņu, nevis lapsu cilts. Tādēļ tos sauc par neīstajām jeb pseidolapsām (Pseudalopex), bet lapsas no lapsu cilts par īstajām lapsām.

Brazīlijas zorro pamatā apdzīvo Brazīlijas tropisko savannu - kampu, lai gan to var sastapt arī citos reģionos; retos mežos, krūmājos un kalnos. Savanna katru gadu zaudē apmēram 3% no teritorijas, jo tā tiek apstrādāta un apsēta ar sojas pupām vai citiem kultūraugiem. Brazīlijas zorro labi piemērojas vides izmaiņām un turpina dzīvot arī apstrādātajos laukos, medījot kukaiņus.

Izskats un ieradumi 
Brazīlijas zorro ķermeņa garums 58 - 64 cm, astes garums 28 - 32 cm, svars 2,7 - 4 kg.
Tas ir slaids dzīvnieks ar paīsu, smailu purnu un lielām ausīm. Tam ir nelieli zobi, jo Brazīlijas zorro pamatā medī tikai kukaiņus. Brazīlijas zorro kažoks ir ar īsu spalvu un tumši pelēkā krāsā uz muguras, rudi brūns uz sāniem un kājām, bet pavēderē ir krēmīgi balts. Astes gals ir melns, kā arī astes virspuse ir tumša.

Brazīlijas zorro ir visēdājs, bet galvenkārt tas barojas ar termītiem, vabolēm un citiem kukaiņiem. Tas medī arī sīkus grauzējus. Medīt zorro dodas visas diennakts laikā. Reizi pa reizei kāds zorro lauku saimniecībā noķer kādu vistu, tas ir iemesls, kādēļ vietējie iedzīvotāji tos medī.

Rudenī pēc divu mēnešu grūsnības perioda mātītei piedzimst 2 - 4 kucēni.

Atsauces

Ārējās saites 
 https://archive.is/20130706214418/www.bbc.co.uk/nature/wildfacts/factfiles/143.shtml
 https://web.archive.org/web/20061210080446/http://www.lioncrusher.com/animal.asp?animal=20
 http://www.flickr.com/photos/jimscarff/1247070842/
 http://animaldiversity.ummz.umich.edu/site/accounts/information/Lycalopex_vetulus.html
 http://flickr.com/photos/vhobus/3188143810/

Zorro
Dienvidamerikas fauna
Tērvete (upe)

Tērvete ir Svētes kreisā krasta pieteka Dobeles un Jelgavas novados. Upi šķērso Jelgavas — Mažeiķu dzelzceļš.

Upes raksturojums 
Sākas robežgrāvju sistēmā Ukru pagastā pie Lietuvas robežas. Upes augštece līdz Ailes strauta ietekai ir regulēta kā 5-10 m plats novadgrāvis. No Zelmeņiem upe nav regulēta un tek pa paugurainu apvidu. Pie Tērvetes upe tek pa dziļu ieleju mežainā apvidū. Šeit ierīkots Tērvetes meža ainavu parks. No Skujaines ietekas līdz Zaļeniekiem gultne atkal regulēta, upes ieleja pakāpeniski padziļinās. No Zaļeniekiem līdz Zemgalei upes gultne atkal dabīga. Tālāk līdz ietekai Svētē upe tek pa ļoti līdzenu apvidu, upes gultne regulēta. Plūdu laikā Tērvetes ūdenslīmeni ietekmē Svētes un Lielupes ūdenslīmenis. Uz upes ierīkoti vairāki dīķi un ūdenskrātuves (lielākā ir Gulbju ūdenskrātuve).

Lielākās apdzīvotās vietas krastos 
 Bukaiši, 
 Zelmeņi, 
 Tērvete, 
 Zaļenieki, 
 Zemgale.

Pietekas

Attēlu galerija

Atsauces 

Dobeles novada upes
Jelgavas novada upes
Auces novada upes
Tērvetes novada upes
Latvijas robežupes
Tērvete (upe)
Augstkalnes pagasts
Bukaišu pagasts
Aizsarggrāvis

Aizsarggrāvis — dziļš, plats grāvis ap kādu ēku vai apmetni, paredzēts aizsardzībai. Grāvis parasti ir pildīts ar ūdeni.

Vēsturiskais lietojums 
Aizsarggrāvji tradicionāli tika veidoti ap pilīm un cietokšņiem kā aizsardzības sistēmas daļa. Tie atradās ārpus nocietinājuma mūriem un kalpoja par pirmo aizsardzības līniju. Aizsarggrāvji traucēja cietokšņa mūriem piekļūt ar aplenkuma ieročiem, piemēram, aplenkuma torņiem vai tarāniem. Zem cietokšņa mūra nevarēja arī parakties vai novietot zem tā sprāgstvielas. Iekļūšanu cietoksnī nodrošināja ar paceļama tilta palīdzību.

Mūsdienu pielietojums 
Aizsarggrāvja kā militāras nocietinājuma būves nozīme mūsdienās ir mazinājusies. Tomēr, atsevišķos gadījumos tas joprojām var kalpot aizsardzībai, piemēram, pret tankiem vai bruņumašīnām.

Ēku drošība 
Aizsarggrāvis kalpo par diezgan efektīvu aizsardzību atsevišķu ēku vai teritoriju nodrošināšanai pret nevēlamiem apmeklētājiem. Piemēram, ap Catawba atomelektrostaciju tika izveidots betona aizsarggrāvis ar ūdeni pēc teroristu uzbrukuma ASV.

Dzīvnieku norobežojums 
Modernos zoodārzos atsevišķu dzīvnieku norobežošanai izmanto nevis metāla restes, bet aizsarggrāvjus kopā ar citiem drošības elementiem.

Anglijas ainavu arhitektūrā, dārzu vai parku norobežošanai, izmanto ha-ha veida norobežojumu, kur grāvja dibenā atrodas žogs. Novērotājam no malas šāds norobežojums nav redzams.

Nacionālā drošība 
2004. gadā Izraēlas armija plānoja uzbūvēt 2,5 jūdzes garu un 15-25 m dziļu aizsarggrāvi gar Gazas joslas dienvidu robežu. Ar grāvi bija plānots novērst tuneļu rakšanu no Ēģiptes teritorijas uz pierobežas pilsētu Rafahu.

Migrācijas kontrole 
2008. gadā Arizonā Jumas pilsētas vadītāji plānoja izrakt 2 jūdzes garu aizsarggrāvi, lai pasargātu pilsētu no imigrantiem, kuri ierodas no Meksikas.

Atsauces

Ārējās saites 

Nocietinājumi
Pampu lapsa

Pampu lapsa (Pseudalopex gymnocercus) ir suņu dzimtas (Canidae) zorro ģints (Pseudalopex) plēsējs.

Vārds "zorro" spāņu valodā nozīmē "lapsa". Lai arī šos dzīvniekus mēdz saukt par lapsām, tie pieder pie suņu cilts nevis lapsu cilts. Tādēļ tos bieži sauc par neīstajām jeb pseidolapsām (Pseudalopex), bet lapsas no lapsu cilts par īstajām lapsām.

Pampu lapsa apdzīvo pampas Dienvidamerikas centrālajā daļa: Argentīnā, Urugvajā, Paragvajā un Brazīlijā. Tā dod priekšroku zālājam, atklātai ainavai, ar retiek kokiem un krūmiem.

Izskats un ieradumi 
Pampu lapsas ķermeņa garums ir 62 cm, astes garums 34 cm, svars ir 4 - 6 kg. Tēviņi ir lielāki par mātītēm.
Pampu lapsa ir vidēja auguma zorro, un ir ārēji līdzīga kolpeo lapsai, tikai nedaudz mazāka un pelēkā krāsā, ar melnu purnu. Galva, kakls un kājas ir brūngani. Tai ir īss, biezs kažoks. Ausis pampu lapsai ir palielas, trīstūrveida, sarkanbrūnā krāsā. Aste kupla, ar melnu astes galu. Ziemeļdaļā zorro ir krāsaināki nekā dienviddaļā. 

Pampu lapsas visbiežāk dzīvo vientuļnieka dzīvi, sanākot kopā tikai pārošanās sezonā, tomēr reizēm veido ilgstošus monogāmus pārus. Mazuļus vecāki audzina kopā. Kamēr mātīte ir grūsna, tā slēpjas alā, kas parasti atrodas zem krūmiem vai lielāku koku saknēm. Grūsnības periods ilgst 55 - 60 dienas. Parasti piedzimst 3 - 5 kucēni. Pirmās nedēļas māte kucēnus nepamet vienus, paliekot ar tiem visu laiku kopā, tikmēr tēviņš baro mātīti. Kad mazuļi ir 3 mēnešus veci, tie dodas medībās kopā ar vecākiem. Pampu lapsa dzīvo apmēram 13 gadus.

Ja pampu lapsu nobiedē vai tai tuvojas kāds lielāks dzīvnieks, tā nokrīt zemē un, aizvērusi acis, izliekas mirusi. Kad briesmas ir garām, lapsa ceļas augšā. 

Pampu lapsa medīt dodas pēc saulrieta, lai gan reizēm tā medī arī dienā teritorijās, kurās ir maz cilvēku. Pampu lapsa ir visēdājs, un ēd augus, augļus, putnus, olas, grauzējus, trušus, ķirzakas, kukaiņus un maitu, reizēm tā uzbrūk aitu baram, nokožot jērus. Tādēļ cilvēki mēdz pampu lapsas medīt, lai aizsargātu mājlopus un iegūtu kažokādu.

Sistemātika 
Pampu lapsai ir 5 pasugas:
 Lycalopex gymnocercus gymnocercus
 Lycalopex gymnocercus antiquus
 Lycalopex gymnocercus domeykoanus
 Lycalopex gymnocercus gracilis
 Lycalopex gymnocercus maullinicus

Atsauces

Ārējās saites 
 https://web.archive.org/web/20090226110205/http://www.canids.org/species/Pampas_fox.pdf

  Pampu lapsu diēta
 http://www.nationalgeographic.com/wildworld/profiles/photos/nt/nt0803bS.html
 http://www.wec.ufl.edu/faculty/BranchL/research/Branch%20papers/Fox_voc_Vida_Sil_Neo94.pdf
 https://web.archive.org/web/20081202115359/http://www.canids.org/species/Pseudalopex_gymnocercus.htm
 Pampu lapsas foto

Zorro
Dienvidamerikas fauna
Duvijs Vestkots

Duvijs Vestkots (; dzimis 1977. gada 30. oktobrī) ir bijušais kanādiešu hokejists, aizsargs. Karjeras laikā aizvadījis sešas sezonas Nacionālas hokeja līgas kluba Kolumbusas "Blue Jackets" sastāvā. 2008.—09. gada sezonā spēlēja Kontinentālās hokeja līgas kluba Rīgas "Dinamo" sastāvā.

Spēlētāja karjera 
Savu profesionālā spēlētāja karjeru Vestkots uzsāka 2001.—02. sezonā, kad lielāko daļu sezonas aizvadīja AHL kluba Sirakjūsas "Crunch" rindās, bet 4 spēles aizvadīja arī NHL kluba Kolumbusas "Blue Jackets" sastāvā. Līdz tam viņš spēlēja dažādos NCAA un USHL līgu klubos. Jau lielāko daļu 2002.—03. sezonas Duvijs aizvadīja "Blue Jackets" rindās, lai gan tik un tā 22 spēles aizvadījas arī "Crunch" sastāvā, bet 2003.—04. sezonā viņš aizvadīja vienīgi 34 spēles "Blue Jackets" sastāvā, pārējo sezonu izlaižot. 2004.—05. NHL lokauta laikā spēlēja SM līgas klubā JYP, bet pēc tam atgriezās NHL, aizvadot vēl trīs sezonas "Blue Jackets" sastāvā. Tiesa, 2006.—07. sezonā viņš aizvadīja vienīgi 23 spēles, bet 2007.—08. sezonā lielu daļu sezonas aizvadīja Sirakjūsā.

2008.—09. sezonu viņš aizvadīja Rīgas "Dinamo" sastāvā, atzīmējoties ar 19 rezultativitātes punktiem (2+17), kā arī 62 soda minūtēm. Nākamo, 2009.—10. sezonu, viņš aizvadīja cita KHL kluba - Minskas "Dinamo" rindās. No 2010. līdz 2012. gadam Vestkots spēlēja Šveices hokeja līgā, taču tad pievienojās Vācijas hokeja līgas vienībai Hamburgas "Freezers". 2015. gadā noslēdza karjeru.

Ārējās saites 

1977. gadā dzimušie
Kanādas hokejisti
Kolumbusas "Blue Jackets" spēlētāji
Rīgas "Dinamo" spēlētāji
Minskas "Dinamo" spēlētāji
Hamburgas "Freezers" spēlētāji
Mets Elisons

Mets Elisons (; dzimis 1983. gada 8. decembrī) ir bijušais kanādiešu hokejists, centra uzbrucējs. Karjeras laikā aizvadījis 43 spēles Nacionālajā hokeja līgā. Karjeras otrajā pusē 11 sezonas aizvadījis Kontinentālajā hokeja līgā.

Spēlētāja karjera 
Savu profesionālā spēlētāja karjeru uzsāka 2003. gadā, kad aizvadīja 10 spēles NHL kluba Čikāgas "Blackhawks" sastāvā, bet lielāko sezona daļu aizvadīja spēlējot AHL klubā Norfolkas "Admirals". Tieši Čikāgas klubs Elisonu draftēja NHL — viņu, ar kopējo 128. numuru, "Blackhawks" izvēlējās 2002. gada draftā.

2004.-05. gada NHL sezonas lokauta laikā spēlēja Norfolkā, bet 2005.—06. gada sezonu uzsāka "Blackhawks" rindās. 2005. gada 5. decembrī viņš tika aizmainīts uz citu NHL klubu — Filadelfijas "Flyers", kuras rindās Elisons aizvadīja piecas spēles, bet lielāko daļu 2005.—06. gada sezonas spēlēja tās fārmklubā — AHL klubā Filadelfijas "Phantoms". 2006.—07. sezonā "Flyers" rindās Elisons aizvadīja vairs tikai divas spēles, bet visu 2007.—08. sezonu viņš spēlēja AHL klubā Milvokī "Admirals", kas ir Nešvilas "Predators" fārmklubs.

2008.-09. gada sezonu Elisons aizvadīja KHL vienības Rīgas "Dinamo" rindās, esot otrs rezultatīvākais komandas spēlētājs uzreiz aiz slovāka Marcela Hosas. 2009.-10. hokejists aizvadīja Balašihas "HK MVD" rindās, taču tad pievienojās Ņižņijnovgorodas "Torpedo", tās sastāvā aizvadot nākamās divas sezonas.

2013. gada jūnija nogalē Elisons noslēdza līgumu ar Šveices hokeja līgas klubu HK Bīle, taču jau oktobra sākumā pārcēlās uz KHL klubu Zagrebas "Medveščak". Pēc sezonas beigām noslēdza divu gadu līgumu ar Minskas "Dinamo", savukārt 2017. gadā pievienojās Magņitogorskas "Metallurg", tās rindās aizvadot nākamās divas sezonas. 2020. gada martā paziņoja par karjeras beigšanu.

Ārējās saites 

1983. gadā dzimušie
Kanādas hokejisti
Čikāgas "Blackhawks" spēlētāji
Filadelfijas "Flyers" spēlētāji
Rīgas "Dinamo" spēlētāji
Balašihas HK MVD spēlētāji
Ņižņijnovgorodas "Torpedo" spēlētāji
Zagrebas "Medveščak" spēlētāji
Minskas "Dinamo" spēlētāji
Magņitogorskas "Metallurg" spēlētāji
Britu Kolumbijā dzimušie
Vaidava (upe)

Vaidava () ir upe, Mustjegi kreisā krasta pieteka Latvijas un Igaunijas teritorijā. Iztek no Murata ezera uz Latvijas un Igaunijas robežas. Pēc iztekas ~3,4 km garumā Vaidava ir abu valstu robežupe. Upi šķērso autoceļš A2.

Upes raksturojums 
Tek galvenokārt pa Alūksnes augstienes Vaidavas pazeminājumu. Lejtece ir Tālavas zemienes Trapenes līdzenumā. Baseinā daudz mežu un ezeru, krastos smilšakmens un dolomīta atsegumi. Pie Grūbes dzirnavām ir 12 m plats un ~4,2 m augsts divpakāpju Grūbes ūdenskritums. Lejpus Apes Vaidava ~1,5 km garumā atkal ir robežupe. Ietek Mustjegi Igaunijas teritorijā pie Tundu ciema.

Lielākās apdzīvotās vietas krastos 
 Karva, 
 Ape,
 Vastseroza (Igaunijā).

Pietekas

Atsauces 

Alūksnes novada upes
Smiltenes novada upes
Igaunijas upes
Gaujas baseina upes
Latvijas robežupes
Alsviķu pagasts
Ape
Apes pagasts
Vaidava
Apes novada upes
Sandomeža

Sandomeža (), vecākos avotos Sandomira (, ) ir pilsēta, gmina un apriņķa centrs Polijas dienviddaļā Vislas krastos, Sventokšiskas vojevodistes austrumos. Labi saglabājusies vecpilsēta, tūrisma centrs.

Viduslaikos viena no svarīgākajām Polijas pilsētām un kņazistes centrs. XII gadsimta Galls Anonīms savā hronikā to nosaucis par vienu no trim (bez Krakovas un Vroclavas) galvenajām Polijas pilsētām. 1241., 1259. un 1287. gadā pilsētu nopostīja mongoļi. Pilsēta panīka pēc zviedru iebrukuma XVII gadsimtā. Pilsētā vēsturiski neattīstījās rūpniecība, tāpēc tā pamatā saglabājusi savu apbūves raksturu.

Modesta Musorgska operas "Boriss Godunovs" darbība daļēji notiek Sandomežā.

Pilsētas vārdā nosaukta viena no Sarkanās armijas uzbrukuma operācijām 1944. gadā - Ļvovas - Sandomiras operācija.

Apskates objekti
Sandomežas bazilika (Bazylika katedralna Narodzenia Najświętszej Maryi Panny w Sandomierzu)
Sandomežas Jēkaba baznīca (Kościół św. Jakuba w Sandomierzu)
Sandomežas Pāvila baznīca (Kościół Nawrócenia św. Pawła Apostoła w Sandomierzu)
Sandomežas pils (Zamek w Sandomierzu)
Sandomežas vecpilsēta (Sandomierz)

Galerija

Ārējās saites
Sandomežas bazilika
Sandomežas Pāvila baznīca
Sandomežas pils

Sventokšiskas vojevodistes pilsētas
Tirkistanas apgabals

Tirkistanas apgabals (), agrāk Dienvidkazahstānas apgabals (Оңтүстік Қазақстан облысы, Oñtüstik Qazaqstan oblısı), ir viens no Kazahstānas apgabaliem valsts dienvidos. Tā galvaspilsēta ir Tirkistana. Lielākās pilsētas ir Tirkistana, Kentau, Arisa, Sariaghaša, Šardara, Žetisaja, un Lengera. 

Dibināts 1932. gadā kā Dienvidkazahu apgabals (Южно-Казакская область), bet no 1936. gada — Dienvidkazahstānas apgabals. No 1962. līdz 1992. gadam saukts par Čimkentas apgabalu. Līdz 2018. gadam apgabala centrs bija Šimkenta, bet kad tā kļuva par republikas nozīmes pilsētu, apgabala centra pārcēla uz Tirkistanu un apgabalu pārdēvēja par Tirkistanas apgabalu. Pēc platības šis un mazākai Kazahstānā. Tirkistanas apgabals robežojas ar Uzbekistānu, kā arī ar trīs citiem Kazahstānas apgabaliem — Karaghandi, Kizilordas un Žambilas apgabalu. Cauri apgabalam uz Arāla jūru tek Sirdarja.

No Turkmenistānas pilsētas Turkmenbatas uz Omsku Krievijā iet naftas cauruļvads (tur tas savienojas ar lielāku Sibīrijas cauruļvadu). Reģionā tiek iegūta un tiek apstrādāta nafta, svins un cinks.

Atsauces

Ārējās saites
Novaja Zemļas efekts

Novaja Zemļas efekts ir viena no trim arktiskajām optiskajām ilūzijām, kas saistītas ar Saules gaismas laušanu gaisa slāņos ar dažādu gaisa temperatūru. Efekts novērojams gan Arktikā, gan Antarktīdā.

Efekta būtība ir tāda, ka šķietamais Saules lēkts notiek agrāk, nekā tam vajadzētu notikt, spriežot pēc astronomiskajiem novērojumiem. Atkarībā no laikapstākļiem, Saule var izskatīties kā līnija vai pat kā četrstūris.

Iemesls tam ir daudzkārtēja Saules staru atstarošanās atmosfēras inversionajos slāņos. Skaidrā laikā aukstais gaiss pie Zemes virsmas darbojas kā lēca un izloka Saules starus, tādējādi liekot Saulei izskatīties, ka tā ir daudz augstāk debesīs, nekā tā patiesībā ir. Efekts notiek tikai tad, ja atmosfēras inversionā slāņa garums horizontāli ir vismaz 400 km. Efekts ir atkarīgs arī no temperatūras gradienta šajā slānī.

Efekta nosaukums cēlies no tā, ka pirmo reizi to novēroja Barenca ekspedīcijas dalībnieki Novaja Zemļā — salās Barenca jūrā 1597. gada 24. janvārī. Ekspedīcijas dalībnieki redzēja Saules disku, kaut arī patiesībā šajos platuma grādos vēl divas nedēļas bija jābūt polārajai naktij. Kad ekspedīcijas dalībnieki atgriezās Nīderlandē, viņiem neticēja un uzskatīja, ka ekspedīcija izmantoja Jūlija nevis 1582. gadā ieviesto Gregora kalendāru. Efekts tika izskaidrots un guvis zinātnisku atzinību tikai 20. gadsimta beigās.

Meteoroloģija
Marks Rafalo

Marks Rafalo (; dzimis  Kenošā, Viskonsinas štatā) ir amerikāņu aktieris, kinorežisors, kinoproducents un scenārists.

Filmējies tādās filmās kā You Can Count on Me (2000), "Līdzzinātājs" (2004), "Gaišo atmiņu mūžīgais starojums" (2004), "Gluži kā debesīs" (2005), "Zodiaks" (2007) un "Slēgtā sala" (2010). Pazīstams kā Brūsa Benera/Halka attēlotājs Marvel Cinematic Universe filmās "Atriebēji" (2012), "Atriebēji: Ultrona laikmets" (2015), "Tors: Ragnarjoks" (2017), "Atriebēji: Bezgalības karš" (2018), "Atriebēji: Noslēgums" (2019) un "Tumšie ūdeņi" (2019).

Par lomām filmās "Bērniem viss kārtībā" (2010), "Lapsu medības" (2014) un "Uzmanības centrā" (2015) Marks Rafalo ticis nominēts Amerikas Kinoakadēmijas balvai kā labākais aktieris otrā plāna lomā. 2021. gadā viņš ieguva Zelta globusa balvu nominācijā "Labākais aktieris miniseriālā vai televīzijas filmā" par Dominika un Tomasa Bērdsiju lomu miniseriālā I Know This Much Is True. Par šo pašu lomu 2020. gadā apbalvots arī ar Emmy balvu.

Ārējās saites 

1967. gadā dzimušie
Viskonsinā dzimušie
Amerikāņu kinoaktieri
Zelta globusa balvas ieguvēji
Emmy balvas ieguvēji
Imants Lieģis

Imants Viesturs Lieģis (dzimis  Lielbritānijā) ir latviešu diplomāts un politiķis, bijis Latvijas aizsardzības ministrs un 10. Saeimas deputāts, ievēlēts no partijas "Vienotība" saraksta. Saeimā vadīja Eiropas lietu komisiju un Latvijas delegāciju NATO Parlamentārajā Asamblejā. Latvijas vēstnieks Francijā.

Biogrāfija 
Dzimis trimdas latviešu ģimenē, studējis Ņūkāslas Universitātē, ieguvis grādu tieslietās. Aktīvi piedalījies trimdas latviešu sabiedriskajā dzīvē, 1989. gadā kļuvis par Pasaules Baltiešu apvienības pārstāvi Eiropā.

Pēc Latvijas neatkarības atjaunošanas pārcēlies uz Latviju un kopš 1992. gada ieņēmis dažādus amatus Ārlietu ministrijā un diplomātiskajā dienestā (bijis arī valsts sekretāra vietnieks). 1997. gadā kļuvis par Latvijas vēstnieku Beļģijā, Luksemburgā un Nīderlandē, kā arī par Latvijas vēstnieku NATO.

No 2005. gada darbojies Latvijas pārstāvniecībā Eiropas Savienībā, kā vēstnieks Drošības un politikas komitejā. No 2008. gada līdz 2009. gadam I. Lieģis bija Latvijas vēstnieks Spānijā.

2012. gadā I. Lieģis kļuva par Latvijas vēstnieku Ungārijā. 2016. gada februārī iecelts par Latvijas vēstnieku Francijā.

Imants Lieģis ir precējies, ģimenē ir divas meitas.

Politiskā darbība 
2009. gadā "Pilsoniskā savienība" izvirzīja I. Lieģi kā bezpartijisku kandidātu aizsardzības ministra amatam Valda Dombrovska veidotajā valdībā.  Saeima apstiprināja valdību un līdz ar to I. Lieģa stāšanos ministra amatā. 2010. gadā iestājās "Pilsoniskajā savienībā". 2010. gada rudenī ievēlēts 10. Saeimā no apvienības "Vienotība" saraksta. Ārkārtas 11. Saeimas vēlēšanās I. Lieģis nekandidēja.

2022. gadā Imants Lieģis tika nosaukts kā partijas "Progresīvie" ārlietu ministra kandidāts, gatavojoties 14. Saeimas vēlēšanām.

Apbalvots ar IV šķiras Triju Zvaigžņu ordeni (2003).

Atsauces

Ārējās saites 

 Imants Viesturs Lieģis, biogrāfija MK mājaslapā
 Imants Lieģis, biogrāfija LR ĀM mājaslapā

1955. gadā dzimušie
10. Saeimas deputāti
Latvijas aizsardzības ministri
Latvijas vēstnieki Francijā
Latvijas vēstnieki Beļģijā
Latvijas juristi
Triju Zvaigžņu ordeņa virsnieki
Trimdas latvieši
Kelces apriņķis

Kelces apriņķis () ir apriņķis Polijā, Sventokšiskas vojevodistes centrālajā daļā. Robežojas ar Sventokšiskas vojevodistes Skaržisko, Starahovices, Ostrovecas, Opatovas, Stašovas, Busko, Piņčovas, Jendžejovas, Vloščovas un Koņskes apriņķiem, kā arī Kelces pilsēta ir apriņķa anklāvs.

Apskates objekti

Hencinu pilsdrupas (Zamek w Chęcinach)
Sventokšiskas nacionālais parks (Świętokrzyski Park Narodowy)
Svētā Krusta bazilika (Bazylika na Świętym Krzyżu)

Galerija

Ārējās saites
Hencinu pilsdrupas
Sventokšiskas nacionālais parks
Svētā Krusta bazilika

Sventokšiskas vojevodistes apriņķi
Izaugsmes kapitāls

Izaugsmes kapitāla darījumi parasti tiek veikti, lai nodrošinātu uzņēmumus ar papildus līdzekļiem investīciju veikšanai. Šo darījumu ietvaros saņemtie līdzekļi var tikt ieguldīti ražošanas attīstībā, pakalpojumu klāsta paplašināšanā, jaunu tirgu apgūšanā, konkurentu pārpirkšanā vai citos uzņēmumam būtiskos investīciju projektos. Izaugsmes kapitāla darījumi pēc būtības ir līdzīgi riska kapitāla darījumiem, taču atšķiras pēc investīciju lieluma (tie ir lielāki), kā arī pēc uzņēmuma dzīves cikla fāzes, kurā darījums tiek veikts. Parasti izšķir divas izaugsmes kapitāla fāzes:
 Agrīna izaugsmes stadija (early stage expansion). Uzņēmums jau ģenerē ienākumus, taču vēl nav peļņu nesošs. Šajā stadijā bieži investē riska kapitāla fondi.
 Vēla izaugsmes stadija (late stage expansion). Ir reāls apgrozījums un peļņa, taču nepieciešami papildus līdzekļi, lai straujāk palielinātu apgrozījumu, kas rezultētos lielākā peļņā. Lielākoties šis izaugsmes kapitāls prasa lielus līdzekļu apjomus, kurus dod privātā kapitāla fondi.

Uzņēmējdarbība
Dombrovska 1. Ministru kabinets

Valda Dombrovska vadībā Latvijas Republikas Ministru kabinets darbojās no  līdz .

Ministru kabinets

Koalīcijas sastāvs

Atsauces 

Latvijas Republikas Ministru kabineti
Kostanajas apgabals

Kostanajas apgabals () ir viens no Kazahstānas apgabaliem. Tā galvaspilsēta ir Kostanaja. Pašā apgabalā ir 900 300 iedzīvotāju, galvaspilsētā 207 000. Bez galvaspilsētas vēl ievērojama pilsēta ir Rudnija. Tas robežojas ar Krieviju, kā arī citiem Kazahstānas apgabaliem — Akmolas, Ziemeļkazahstānas, Aktebes un Karaghandi apgabalu.

Atsauces

Ārējās saites
McDonald's

McDonald's korporācija ir pasaulē lielākā ātrās ēdināšanas ķēde, kas katru dienu apkalpo 50 miljonus klientu. McDonald's galvenokārt pārdod hamburgerus, siera burgerus, cāļa produktus, frī kartupeļus, brokastu ēdienus, bezalkoholiskos dzērienus, kokteiļus un saldos ēdienus. Piedāvā arī salātus, ietinamos ēdienus un augļus.

Viens no kompānijas pazīstamākajiem produktiem ir 1967. gadā ieviestais Big Mac.

1994. gada 15. decembrī McDonald's Zigfrīda Annas Meierovica bulvārī 18 atvērta savu pirmo restorānu Latvijā un arī visā Baltijā, bet 1996. gada oktobrī — jau trešo restorānu un pirmo McDonald's restorānu Latvijā ar autokasi. Pirmā McDonald's atvēršana izraisīja iedzīvotāju protestus, kuri bija satraukušies par iepriekš Latvijā nepieredzēto vienreizlietojamo trauku izmantošanu un ārzemju izcelsmes izejvielu īpatsvaru McDonald's produkcijā. Savukārt 2015. gadā McDonald's savos restorānos Latvijā sāka ieviest pašapkalpošanās viedkioskus ar skārienekrāniem.

Atsauces

Ārējās saites 

McDonald's
Dombrovskis

Dombrovskis (, no dąb — 'ozols' vai dąbrowa — 'ozolājs'; sieviešu dzimtē Dombrovska (Dąbrowska)) ir poļu cilmes uzvārds, kas izplatīts arī Latvijā. Cilvēki ar šo uzvārdu:

 Alfreds Dombrovskis (1923—2000) — latviešu šaha žurnālists un problēmists;
 Augusts Dombrovskis (1845—1927) — latviešu mecenāts;
 Daniels Dombrovskis (Daniel Dąbrowski, 1983) — poļu sprinteris;
 Egons Dombrovskis (1972) — latviešu aktieris;
 Jans Henriks Dombrovskis (Jan Henryk Dąbrowski, 1755—1818) — poļu ģenerālis;
 Jaroslavs Dombrovskis (Jarosław Dąbrowski, 1836—1871) — poļu/franču revolucionārs;
 Kārlis Dombrovskis (1884—1949) — latviešu virsnieks;
 Kārlis Dombrovskis (1968) — latviešu politiķis;
 Kristīna Dombrovska (Krystyna Dąbrowska, 1973) — Polijas šaha lielmeistare;
 Pēteris Dombrovskis (1945—1996) — latviešu izcelsmes austrāliešu fotogrāfs;
 Valdis Dombrovskis (1971) — latviešu politiķis;
 Viktors Dombrovskis (1889—?) — latviešu lauksaimnieks un politiķis;
 Vjačeslavs Dombrovskis (1977) — Latvijas ekonomists un politiķis;

Poļu uzvārdi
OK Computer

"OK Computer" ir angļu alternatīvā roka grupas Radiohead trešais albums. Lai arī albuma skanējums ir bāzēts uz elektriskajām ģitārām, tas tomēr atšķīrās no citām tā laika alternatīvā roka un britpopa grupām un iezīmēja grupas tālāku attīstību eksperimentālās mūzikas virzienā.

Skaņdarbu saraksts

Collector's Edition papildu disks 

1997. gada albumi
Radiohead albumi
Vaive (upe)

Vaive ir Raunas kreisā pieteka Cēsu novadā. Pretī Priekuļiem Vaives labajā krastā atrodas biatlona trase. Upi šķērso autoceļi A2, P28, P30. Lielākā apdzīvotā vieta krastos ir Vaives dzirnavas. 

Vaive sākas (kā Ķauķupīte līdz Rīdzenes ietekai) Vaives pagastā ziemeļos no Mazuma ezera. Tek pa Vidzemes augstienes Mežoles pauguraini pa dziļu senleju ar daudzām gravām un smilšakmens atsegumiem. Uz Vaives bijušas vairākas dzirnavas. Pie Dāvida dzirnavām kreisajā krastā ir Dāvida dzirnavu avoti, kas senlejas nogāzē veido ~7 m augstu ūdenskritumu.

Lielākās pietekas 
Labā krasta:
 Rīdzene, 
 Daukšupīte. 

Kreisā krasta:
 Kaķupīte, 
 Krīvupīte, 
 Dzeņupīte, 
 Purēnu grāvis.

Atsauces 

Cēsu novada upes
Priekuļu novada upes
Luciana

Luciana (arī Lu.Ci-Ana) ir grupas Juno Reactor otrais albums. Tajā ir tikai viena, 61 minūti gara kompozīcija, kas tika radīta mākslinieces Normas Flečeres (tajā laikā arī Bena Votkinsa draudzene) mākslas projektam The Missile Project , kas sastāvēja no balistiskās raķetes maketa, kuru bija plānots vadāt pa Londonas ielām, lai gan projekta sagatavošanai tika patērēts mēnesis, Londonas policija projektu aizturēja pāris stundas pēc izbraukšanas ielās.

Dziesmu saraksts 

 Luciana (61:20) (Juno Reactor)

Sastāvs 

 Alekss Patersons - sadarbība
 Bens Votkinss - sadarbība
 Juno Reactor - izpildītājs

Atsauces 

Juno Reactor albumi
1994. gada albumi
Bastions

Bastions (no ) ir piecstūrains ilglaicīgs nocietinājums, kurš izvirzīts cietokšņa stūrī. No bastiona var veikt pretinieka apšaudi nocietinājuma priekšā, kā arī veikt flankējošu apšaudi gar nocietinājumu malu.
Bastiona veida nocietinājumi izveidojās Itālijā 16. gs. Tolaik, attīstoties artilērijai, nocietinājumi kļuva aizvien zemāki, jo mūru augstumam vairs nebija nozīmes. Bastioni tika būvēti līdz 19. gs. vidum.

Bastions pēc būtības ir lunets ar divām fasēm (priekšējās malas), diviem flankiem (sānu malas) un atklātu goržu (aizmugurējā daļa). 

Divi blakus esoši bastioni savienojas ar kurtīni. Divi bastioni un kurtīne starp tiem kopā veido bastiona fronti. Vairākas bastionu frontes rada bastionu sistēmu.

Bastioni tika izmantoti daudzos Latvijā esošajos nocietinājumos. Piemēram, Daugavgrīvas cietoksnī ir seši bastioni, Daugavpils cietoksnī 8 bastioni.

Atsauces

Ārējās saites 

Nocietinājumi

ru:Бастионная система укреплений#Бастион